CELEX: 62014CN0546
Language: el
Date: 2014-11-28 00:00:00
Title: Υπόθεση C-546/14: Αίτηση προδικαστικής αποφάσεως την οποία υπέβαλε το Tribunale di Udine (Ιταλία) στις 28 Νοεμβρίου 2014 — Degano Trasporti S.a.s. di Ferruccio Degano & C. in liquidazione

9.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 81/4
            
         Αίτηση προδικαστικής αποφάσεως την οποία υπέβαλε το Tribunale di Udine (Ιταλία) στις 28 Νοεμβρίου 2014 — Degano Trasporti S.a.s. di Ferruccio Degano & C. in liquidazione
   (Υπόθεση C-546/14)
   (2015/C 081/05)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Udine
   
      Διάδικος στην υπόθεση της κύριας δίκης
   
   
      Αιτούσα: Degano Trasporti S.a.s. di Ferruccio Degano & C. in liquidazione
   
      Προδικαστικό ερώτημα
   
   Μήπως οι αρχές και οι διατάξεις του άρθρου 4, παράγραφος 3, ΣΕΕ και της οδηγίας 2006/112/ΕΚ (1) του Συμβουλίου, όπως έχουν ήδη ερμηνευθεί στις αποφάσεις του Δικαστηρίου της 17.[7].2008 στην υπόθεση C-132/06, της 11.12.2008 στην υπόθεση C-174/07 και της 29.3.2012 στην υπόθεση C-500/10, αποκλείουν επίσης όπως διάταξη εθνικού δικαίου (και επομένως, όσον αφορά την παρούσα υπόθεση, ερμηνεία των άρθρων 162 και 182 ter του ιταλικού πτωχευτικού νόμου) καταστήσει παραδεκτή μια πρόταση πτωχευτικού συμβιβασμού η οποία προβλέπει, με τη ρευστοποίηση της περιουσίας του οφειλέτη, μερική μόνο πληρωμή της απαιτήσεως του Δημοσίου για ΦΠΑ, όταν δεν χρησιμοποιήθηκε το μέσο της φορολογικής συναλλαγής και για την εν λόγω απαίτηση δεν είναι προβλέψιμη —βάσει διαπιστώσεως από ανεξάρτητο εμπειρογνώμονα και κατόπιν επίσημου ελέγχου από το Tribunale— μεγαλύτερη πληρωμή σε περίπτωση πτωχευτικής εκκαθαρίσεως;
   
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).